Schiachn

D Schiachn (dt. Hässlichkeit, engl. ugliness) is a Weatung iwa an Mensch, a Viech, an Zuastand oda a Soch, de wo mid an schlachtn Gfui vabundn is.

Baspuisweis ko a Mo schiach sei, a Froosch, s Weeda oda a Auto.

S Gengdoal vo da Schiachn is d Schee.

 Woatheakunft 

S Woat schiach kimmt vom Middlboarischn: schiech und is mid schei (dt. scheu, engl. shy = ondan ausn Weg geh, Kontakt vameidn), scheichn (vajaukn, davojogn), scheissli und schief vawandt. af heinrich-tischner.de

 Evolutionära Sinn und Zweck 
Entstondn is unsa Gspia fia Schee und Schiach duach en evolutionäan Voadoal ba da Partnawoi. Schiach is wos, wo net an gfuidn idealn Duachschnitt entspricht. Ba da Partnawoi ko des a Gfoar bedeitn: da Schiache (Schiefe, Scheie) hod an Gendefekt oda ea is kronk und schwoch - jednfois "Finga wegga" mid dem stimmt wos net. Da Gendefekt oda d Kronkad ko an d Kindln vaeabt wean oda Se oda Ea san net imstond fian Nochwux guad z soagn.

D Schiachn hod in bestimmtn Situationa aa a Attraktion. S Schiache ko intressant sei, wei ma jo neigiari san. Mia grusln uns ob und zua aa gonz gean: Vom Gruslfuim bis zua d boarischn Schiachperchtn. af heinrich-tischner.de

 Schau aa 
 S schiache Wusal - a Märchn vom Hans Christian Andersen

 Im Netz 

 Beleg 

Kategorie:Philosophie
Kategorie:Psychologie
Kategorie:Kunst
Kategorie:Mode